**中國（壽光）國際蔬菜科技博覽會**（英文：China (Shouguang) International Vegetable Sci-tech Fair），簡稱**蔬菜博覽會**、**壽光菜博會**或**菜博會**，喺2000年創辦，中國喺國務院登記備案，並由商務部批准舉辦嘅國際性專業蔬菜展會，集產品展銷、經貿洽談、科技推廣、觀光旅遊做一體，至依家已成功舉辦24屆。

歷史同沿革
-----

2000年4月20號，第一屆中國（壽光）蔬菜博覽會在原壽光蔬菜批發市場開幕。廳內面積3500平方米，設150個標準展位。展會共簽定協議合同項目230個，簽約額11.9億元；貿易合同8個，貿易額10億元。同時，參觀展會的遊客絡繹不絕，使得原定的7天會期延長為18天。

首屆菜博會攞到好大成功，跟住嚟嘅就係展示規模嘅擴大。呢個時候，原有嘅壽光蔬菜批發市場已唔能滿足辦展需求，市政府隨即決定喺2000年秋天喺洛城起蔬菜高科技示範園。2001年4月20號，第二屆中國（壽光）國際蔬菜博覽會喺新起嘅壽光市蔬菜高科技示範園開幕。主展區總展覽面積達3.3萬平方米，廳內面積擴大到6700平方米，設500個室內外展位。展會共簽約項目75個，簽約額18億元；簽定貿易合同34個，貿易額15億元。呢屆菜博會亦成為國內規模最大嘅蔬菜專業展會。

2002年4月20號，第三屆中國（壽光）國際蔬菜科技博覽會喺壽光市蔬菜高科技示範園開幕。呢屆菜博會首次將「科技」二字寫入大會名稱入面，亦係中國加入世界貿易組織之後舉辦嘅首個農業專業展會。主展區總展覽面積擴大到8萬平方米，設900餘個室內外展位。展會共簽訂合同、協議92個，簽約額32億元，貿易額20億元。

2003年4月20號，第四屆中國（壽光）國際蔬菜科技博覽會喺壽光市蔬菜高科技示範園開幕。儘管受「非典」影響，呢屆菜博會喺4月30號提前閉館，但重係攞到良好嘅效果。主展區總展覽面積擴大到10萬平方米，共簽訂合資、合作同獨資項目76個，總投資額達42.78億元，引資額37.38億元，貿易額27億元。

2004年4月20號，第五屆中國（壽光）國際蔬菜科技博覽會喺壽光市蔬菜高科技示範園開幕。主展區共設1000個室內外展位，並擴大咗實地種植同蔬菜景點製作。展會共簽咗合同、協議77個，簽約額52億元，貿易額31億元。從呢屆開始，菜博會正式被商務部批准做年度例會。

2005年舉辦嘅第六屆菜博會，主展區總展覽面積擴大到15萬平方米，廳內面積擴大到5萬平方米，設1200餘個室內外展位，參會參展人數首次突破100萬人次，簽約額突破90億元，貿易額突破150億元。2006年舉辦嘅第七屆菜博會，展示規模進一步擴大，主展區室內展覽面積擴大到7萬平方米，設1500個室內外展位，並首次設立「藥用蔬菜廳」同「花卉廳」，參會參展人數突破130萬人次。從呢屆菜博會開始，會期由原來嘅18日延長至31日。

2007年舉辦嘅第八屆菜博會，主展區總展覽面積擴大到18萬平方米，廳內面積擴大到8.5萬平方米，並首次將八號展廳定名做蔬菜文化藝術景觀展示廳，主力打造生態農業觀光旅遊，呢屆展會參會參展人數達146萬人次，簽約額89億元，貿易額178億元。伴隨着農展館嘅投入使用，2008年舉辦嘅第九屆菜博會主展區總展覽面積擴大到35萬平方米，廳內面積擴大到12萬平方米，設室內外展位2000餘個，參會參展人數達152萬人次，簽約額突破130億元，貿易額突破200億元。

2009年舉辦嘅第十屆菜博會，植物工廠、管道栽培等新技術首次亮相，參會參展人數達171萬人次，簽約額106億元，貿易額161億元，蔬菜高科技示範園被國家旅遊局正式授牌為國家4A級旅遊景區。2011年舉辦嘅第十二屆菜博會，總面積達2萬平方米的採摘園正式投入使用，廳內面積擴大到15萬平方米，參會參展人數首次突破200萬人次。2012年舉辦嘅第十三屆菜博會，磁懸浮蔬菜種植、機器人自動化採摘等新技術首次亮相，參會參展人數達212萬人次，簽約額381億元，貿易額161億元。

2013年舉辦嘅第十四屆菜博會，九號、十號展廳正式投入使用，主展區總展覽面積擴大到45萬平方米，廳內面積擴大到16萬平方米，參會參展人數達216萬人次，簽約額372億元，貿易額162億元。從呢屆菜博會開始，每年5月8號－5月20號將會同步舉辦中國（壽光）文化產業博覽會，菜博會會期亦從原來的31日延長至41日。

2015年舉辦嘅第十六屆菜博會，重新翻建嘅三號、四號展廳正式投入使用，原四號展廳改名做十一號展廳，展示規模進一步擴大，參會參展人數達219萬人次，簽約額222億元，引資額190億元，貿易額160億元。2016年4月20號，第十七屆中國（壽光）國際蔬菜科技博覽會喺壽光市蔬菜高科技示範園開幕。同年4月30號，壽光市首個大型城市綜合體——全福元中心正式開業，全面開啟壽光商業新紀元。

2018年，菜博會正式加入國際展覽業協會（UFI），係大中華地區唯一嘅蔬菜科技領域UFI認證展覽。2019年4月20號，第二十屆中國（壽光）國際蔬菜科技博覽會喺壽光市蔬菜高科技示範園開幕。呢屆菜博會改良咗檢票方式，由原本嘅「一館一檢」變做「一票通」，大大咁提高通行效率。

2020年，第二十一屆菜博會的籌備工作如期進行。受武漢肺炎大爆發影響，菜博會每個展館暫時冇辦法對外開放。4月8號，菜博會組委會辦公室出通知，決定第二十一屆中國（壽光）國際蔬菜科技博覽會改做「網上辦會」，會期仲係4月20號至5月30號，展館對外開放時間就視疫情形勢而定。另外，呢屆菜博會仲同期喺壽光蔬菜小鎮搞咗2020中國（壽光）國際蔬菜種業博覽會。4月20號，第二十一屆中國（壽光）國際蔬菜科技博覽會暨2020中國（壽光）國際蔬菜種業博覽會喺壽光蔬菜小鎮開幕，山東衛視、壽光電視台、今日頭條、抖音、新華社用戶端、壽光雲APP等平台喺開幕式會做直播。5月16號，菜博會每個展館恢復對外開放，並用預約、限流等方式做好疫情防控。

展覽內容
----

菜博會集產品展銷、經貿洽談、科技推廣、觀光旅遊做一體，主要展覽內容包括精品農資農具、蔬菜同相關產業嘅種子種苗、最有推廣價值嘅蔬菜品種、蔬菜前沿栽培技術同蔬菜文化藝術景觀等。另外，喺菜博會期間，大會組委會還將舉辦中國（壽光）文化產業博覽會、台灣農產品精品展、中國盆景精品邀請展等一系列「展中展」、「會中會」活動。

歷屆主題
----

* 第一屆（2000年4月20號－5月7號）：展示蔬菜之鄉風采，加強技術交流合作，創造繁榮交易環境，倡導綠色市場文明
* 第二屆（2001年4月20號－5月7號）：共享綠色，架起交流合作、發展橋樑
* 第三屆（2002年4月20號－5月7號）：綠色與科技
* 第四屆（2003年4月20號－4月30號）：綠色與科技
* 第五屆（2004年4月20號－5月7號）：綠色與科技
* 第六屆（2005年4月20號－5月7號）：綠色·科技·未來
* 第七屆（2006年4月20號－5月20號）：綠色·科技·未來
* 第八屆（2007年4月20號－5月20號）：綠色·科技·未來
* 第九屆（2008年4月20號－5月20號）：現代·科技·希望
* 第十屆（2009年4月20號－5月20號）：綠色·科技·創新·發展
* 第十一屆（2010年4月20號－5月20號）：綠色·科技·發展·共享
* 第十二屆（2011年4月20號－5月20號）：綠色·科技·未來
* 第十三屆（2012年4月20號－5月20號）：綠色·科技·未來
* 第十四屆（2013年4月20號－5月30號）：綠色·科技·未來
* 第十五屆（2014年4月20號－5月30號）：綠色·科技·未來
* 第十六屆（2015年4月20號－5月30號）：綠色·科技·未來
* 第十七屆（2016年4月20號－5月30號）：綠色·科技·未來
* 第十八屆（2017年4月20號－5月30號）：綠色·科技·未來
* 第十九屆（2018年4月20號－5月30號）：綠色·科技·未來
* 第二十屆（2019年4月20號－5月30號）：綠色·科技·未來
* 第二十一屆（2020年4月20號－5月30號）：綠色·科技·未來
* 第二十二屆（2021年4月20號－5月30號）：綠色·科技·未來

交通
--

壽光嘅2路公交車直接喺市區同主會場之間來回，從汽車站發車，途經健康街、晨鳴路、聖城街，直達主會場。早班上晝6點30分發車，公交車班次間隔9分鐘－15分鐘左右。另外，菜博會期間重將設立喺主會場同全福元百貨來回（老汽車站，依家壽光遊客集散中心）之間嘅專線。

參考
--

1. ↑  〈首屆菜博會〉. 《菜博網》. 2008-12-05. 原著喺2017-04-30歸檔. 喺2017-08-18搵到.
2. ↑  〈菜博會何以長盛不衰〉. 《鳳凰網》. 2016-04-21. 喺2017-08-18搵到.`{{cite web}}`: CS1 maint: url-status (link)
3. ↑  〈第二屆中國（壽光）國際蔬菜博覽會〉. 《菜博網》. 2008-12-05. 原著喺2017-04-28歸檔. 喺2017-08-18搵到.
4. ↑  〈第三屆中國（壽光）國際蔬菜科技博覽會〉. 《菜博網》. 2008-12-05. 原著喺2017-04-28歸檔. 喺2017-08-18搵到.
5. ↑  〈第四屆中國（壽光）國際蔬菜科技博覽會〉. 《菜博網》. 2008-12-05. 原著喺2017-04-29歸檔. 喺2017-08-18搵到.
6. ↑  〈第五屆中國（壽光）國際蔬菜科技博覽會〉. 《菜博網》. 2008-12-05. 原著喺2017-04-28歸檔. 喺2017-08-18搵到.
7. ↑  〈第六屆中國（壽光）國際蔬菜科技博覽會〉. 《菜博網》. 2008-12-05. 原著喺2017-04-28歸檔. 喺2017-08-18搵到.
8. ↑  〈第七屆中國（壽光）國際蔬菜科技博覽會〉. 《菜博網》. 2008-12-05. 原著喺2017-04-30歸檔. 喺2017-08-18搵到.
9. ↑  〈第八屆中國（壽光）國際蔬菜科技博覽會〉. 《菜博網》. 2008-12-05. 原著喺2017-04-28歸檔. 喺2017-08-18搵到.
10. ↑  〈第九屆中國（壽光）國際蔬菜科技博覽會〉. 《菜博網》. 2008-12-05. 原著喺2017-04-28歸檔. 喺2017-08-18搵到.
11. ↑  〈第十屆中國（壽光）國際蔬菜科技博覽會〉. 《菜博網》. 2009-09-21. 原著喺2017-04-28歸檔. 喺2017-08-19搵到.
12. ↑  〈第十二屆中國（壽光）國際蔬菜科技博覽會〉. 《菜博網》. 2011-10-26. 原著喺2017-04-29歸檔. 喺2017-08-19搵到.
13. ↑  〈第十三屆中國（壽光）國際蔬菜科技博覽會〉. 《菜博網》. 2012-12-12. 原著喺2017-04-29歸檔. 喺2017-08-19搵到.
14. ↑  〈第十四屆中國（壽光）國際蔬菜科技博覽會〉. 《菜博網》. 2016-05-26. 原著喺2017-04-28歸檔. 喺2017-08-19搵到.
15. ↑  〈第十六屆中國（壽光）國際蔬菜科技博覽會〉. 《菜博網》. 2016-05-26. 原著喺2017-04-29歸檔. 喺2017-08-19搵到.
16. ↑  〈第十七屆中國（壽光）國際蔬菜科技博覽會〉. 《菜博網》. 2017-03-14. 喺2017-08-19搵到.`{{cite web}}`: CS1 maint: url-status (link)
17. ↑  〈五一「小長假」首日 全福元中心盛裝開業〉. 《山東全福元商業集團》. 2016-05-01. 原著喺2018-05-01歸檔. 喺2017-08-19搵到.
18. ↑  殷江宏 (2019-04-07). 〈國際蔬菜科技博覽下旬開幕〉. 文匯報. 原先內容歸檔喺2019-04-18. 喺2019-04-18搵到.
19. ↑  張穩; 亓翔 (2019-03-28). 〈壽光菜博會4月20日開幕，三萬餘客商攜兩千多種蔬菜參展〉. 《大眾網》. 原先內容歸檔喺2019-04-18. 喺2019-04-18搵到.
20. ↑  李楊 (2020-04-08). 〈第21屆壽光菜博會將改為「網上辦會」 「高人氣」展館提前亮相〉. 《齊魯網》. 原著喺2021-04-19歸檔. 喺2020-04-10搵到.
21. ↑  王景坤 (2020-04-10). 〈互聯網+菜博會 展現一個全新的壽光形象〉. 壽光日報. 原著喺2021-04-19歸檔. 喺2020-04-10搵到.
22. ↑  李楊 (2020-05-15). 〈三種方式預約、持健康碼入園 壽光菜博會將開放現場參觀〉. 《齊魯網》. 原先內容歸檔喺2020-05-21. 喺2020-05-17搵到.
23. ↑  王靜 (2020-05-18). 〈蔬菜高科技示範園開園了〉. 壽光日報. 原著喺2021-04-19歸檔. 喺2020-05-19搵到.
24. ↑  〈壽光2路〉. 《8684公交》. 喺2017-08-18搵到.

出面網頁
----

* 中國（壽光）國際蔬菜科技博覽會嘅官方網站 Edit this at Wikidata
* 維基同享中有關China (Shouguang) International Vegetable Sci-tech Fair嘅資源類